Í vinavikunni gera starfsmenn ýmislegt sér til skemmtunar og eitt af því var að skipta um hlutverk í eina kennslustund . Dregið var um hlutverk og þurfti starfsfólk að setja sig í spor kennara , stuðningsfulltrúa , skólaliða , stjórnenda eða annarra starfsmanna . Sem dæmi má nefna að húsvörðurinn var skólastjóri , ritarinn fór í hlutverk kennara , skólastjórinn fór í ræstingar og stuðningfulltrúi kenndi í unglingadeild . Kennslustundin gekk vel og höfðu allir gaman af þessari tilbreytingu , ekki síst nemendur .